Lumiukko (elokuva)

Lumiukko () on brittiläinen vuonna 1982 ensi-iltansa saanut animaatioelokuva, joka perustuu Raymond Briggsin samannimiseen lasten kuvakirjaan vuodelta 1978. Lumiukko oli vuonna 1982 parhaan lyhytanimaation Oscar-ehdokkaana ja se voitti muun muassa BAFTAn palkinnon parhaana lastenelokuvana. Elokuvan jatko-osa, Lumiukko ja lumikoira sai ensiesityksensä jouluaattona 2012.

 Juoni 

Lumisena jouluaattopäivänä sataa lunta. Pieni poika menee nauttimaan ulos lumisateesta ja tekee lumiukon. Lumiukon valmistuttua on hänen aika mennä nukkumaan. Hän ei kuitenkaan saa unta ja lähtee keskellä yötä katsomaan tekemäänsä lumiukkoa, joka herää pojan hämmästykseksi yhtäkkiä henkiin. Poika ja lumiukko seikkailevat talon sisällä ja ulkopuolella, kunnes lumiukko ottaa pojan kädestä kiinni ja lähtee lentoon vieden pojan meren yli salaiseen paikkaan, jossa muut lumiukot viettävät joulua. Poika tapaa lumiukkojen luona Joulupukin, joka antaa hänelle lahjaksi sinisen kaulaliinan. Kaulaliinapaketista paljastuu pojan nimi; James. Lumiukko ja James palaavat takaisin kotiin. Poika hyvästelee hymyilevän lumiukon ja menee nukkumaan lumiukon jäädessä paikalleen lumeen. Seuraavana aamuna on joulupäivä ja poika herää riemuissaan katsomaan lumiukkoa. Tarina päättyy traagisesti, sillä aamu on ollut lämmin ja Lumiukko on sulanut pois. Tässä vaiheessa sekä poika että katsoja voivat luulla koko tarinaa vain uneksi, mutta samassa poika löytää taskustaan saman sinisen kaulaliinan, jonka hän sai Joulupukilta. Tajuten menettäneensä ystävänsä, poika lyyhistyy lumeen polvilleen suremaan. Lopputekstit alkavat.

 Elokuva Suomessa 
pienoiskuva|Alkuperäisen elokuvan alussa on kirjailija Raymond Briggsin johdanto, jossa hän kävelee pellolla Sussexin maaseudulla, ja kuvailee inspiraatiotaan tarinaan, joka sitten siirtyy elokuvan animoituun maisemaan.
Lumiukko esitettiin ensimmäisen kerran Suomen televisiossa Yle TV1 -kanavalla jouluaattona 1983. Suomessa esitetty elokuva on alkuperäinen brittiläisellä Channel 4 -kanavalla esitetty ensimmäinen esitysversio, joka sisältää alussa kirjailija Raymond Briggsin johdannon, jossa hän kävelee pellolla Sussexin maaseudulla ja kuvailee inspiraatiotaan tarinaan, joka sitten siirtyy elokuvan animoituun maisemaan. Johdannon ja ”Walking in the Air” -laulun tekstitti tuolloin suomeksi filmille Yleisradion kääntäjä Merike Ilves.Suomennoksen tekijä Merike Ilves mainitaan Lumiukko-elokuvan lopputekstien aikana Yleisradion televisioesityksessä tai Yle Areenasta katsottaessa. Ensiesityksen jälkeen elokuva esitettiin uusintana jouluaattoina 1986 ja 1989.Huom. Yleisradion lähteessä  on toisesta esityskerrasta annettu virheellinen tieto: todellisuudessa vuonna 1989 elokuva esitettiin Suomen televisiossa kolmannen kerran.

Vuodesta 1992 lähtien elokuva on esitetty joka jouluaatto, paitsi vuonna 1995, jolloin sitä poikkeuksellisesti ei esitetty. Elokuva on viime vuosina esitetty yleensä Joulupukin kuuma linja -ohjelman lopuksi juuri ennen Turun joulurauhan julistuksen alkua. Ilveksen tekstityksen sisältämää elokuvaa esitettiin 2010-luvun alkupuoliskolle, jonka jälkeen Yleisradio alkoi siitä esittämään teräväpiirtokuvaa sisältävää elokuvaa. Nykyisin esitettävä elokuva sisältää kuitenkin vielä alkuperäisen kirjailija Briggsin johdannon kuvaan painetulla tekstityksellä, Ilveksen vuonna 1983 tekemästä esitysversiosta. Johdannon ja alkutekstien jälkeen se siirtyy nykyiseen teräväpiirtokuvaa sisältävään elokuvaan. Elokuva on kuulunut myös viime vuosina rajoitetun ajan suoratoistopalvelu Yle Areenan valikoimaan. Nykyisin esitettävässä elokuvassa laulun ”Walking in the Air” tekstitys tulee näkyviin, kun asettaa sen näkymään televisiossa tai katsoessa Yle Areenasta. Yleisradio on tehnyt elokuvaan myös suomenkielisen kuvailutulkkauksen.

Elokuvasta on muodostunut monille suomalaisille tärkeä osa joulunviettoa ja siihen suhtaudutaan nostalgisesti. Sitä seuraa jouluaattoisin televisiosta jopa 400 000 ihmistä. 

Elokuva on julkaistu Suomessa myös DVD:nä ja VHS:nä. Vuonna 1991 Suomen kunnallispalvelu julkaisi elokuvasta VHS-julkaisun myynti- ja vuokrakäyttöön nimellä Lumiukko ja Eväsretki. VHS-julkaisussa elokuvan suomenkielisenä kertojana toimi Timo Toikka.Lumiukko ja Eväsretki -VHS-julkaisun kansipaperin tiedot SF Film julkaisi vuonna 2008 elokuvan DVD:nä ja VHS:nä. Tässä painoksessa elokuvan alussa on David Bowien johdanto elokuvaan.

 Lumiukon esitystietoja Suomen televisiossa 
 Esityspäivämäärä Lähetysverkko  Lähetysaika  Lähde  Tietoja24.12.1983  Yle TV1  14:00 – 14.30    Elokuvan ensiesityskerta Suomen televisiossa.24.12.1986  Yle TV1  11:25 – 11:55    Toinen esityskerta24.12.1989  Yle TV1  11:25 – 11:55    Kolmas esityskerta 24.12.1992 Yle TV1  11:00 – 11:30    Neljäs esityskerta. Elokuva esitettiin Joulupukin kuuma linja -ohjelman välissä. Vuodesta 1992 lähtien (paitsi vuonna 1995) elokuva on esitetty joka jouluaatto Suomen televisiossa.  24.12.1993 Yle TV1  12:35 – 13:00    Elokuva esitettiin Joulupukin kuuma linja -ohjelman välissä.24.12.1994  Yle TV1  11:15 – 11.45    Elokuva esitettiin Joulupukin kuuma linja -ohjelman välissä.24.12.1996  Yle TV1  10.30 – 11.00    Elokuva esitettiin Joulupukin kuuma linja -ohjelman välissä.24.12.2025  Yle TV2  11.28 – 11.55   

 Tunnusmelodia 
Animaatioelokuvan musiikin on säveltänyt Howard Blake. Lentokohtauksen aikana soivan tunnusmelodian ”Walking in the Air” laulaa Peter Auty. 
Kappaleesta on tehty suomenkieliset käännöskappaleet nimillä ”Avaruus” ja ”Sun nimesi on maa”.

 Uusi versio 
Televisiokanava Channel 4:n 30-vuotisjuhlien osana valmistui 2012 jatko-osa nimeltä Lumiukko ja lumikoira. 24 minuuttia kestävää elokuvaa kuvattiin muutama vuosi ja se ensiesitettiin jouluaattona 2012.

 Lähteet 

 Aiheesta muualla 
Lumiukon Avaruus-laulu on joulun taianomainen tunnussävel (Yle Elävä arkisto, Tarja Merivirran tulkinta vuodelta 1998, 4 min 3 s)

Luokka:Brittiläiset animaatioelokuvat
Luokka:Brittiläiset lastenelokuvat
Luokka:Brittiläiset lyhytelokuvat
Luokka:Jouluelokuvat
Luokka:Lastenkirjoihin perustuvat elokuvat
Luokka:Vuoden 1982 brittiläiset elokuvat